जेएनवीयू शिक्षक भर्ती मामले में 23 असिस्टेंट प्रो. को मिली अग्रिम जमानत
लीगल रिपोर्टर. जोधपुर| ाजस्थानहाईकोर्ट ने जेएनवीयू शिक्षक भर्ती मामले में आरोपी बनाए गए 23 असिस्टेंट प्रोफेसरों की अग्रिम जमानत याचिका स्वीकार कर ली है। साथ ही इन्हें एसीबी को जांच में सहयोग करने के निर्देश दिए हैं। शिक्षक भर्ती मामले में आरोपी बनाए गए 23 जनों की ओर से अलग-अलग अग्रिम जमानत याचिका दायर की गई। इन सभी के विरुद्ध एसीबी द्वारा एफआईआर दर्ज की गई है। याचिकाकर्ताओं की ओर से अग्रिम जमानत का आग्रह किया गया, सरकार की ओर से पेश हुए अधिवक्ता ने विरोध किया। दोनों पक्ष सुनने के बाद जस्टिस पीके लोहरा ने अग्रिम सुनवाई तक याचिकाकर्ताओं को गिरफ्तार नहीं करने के एसीबी को निर्देश दिए हैं। साथ ही याचिकाकर्ताओं को जांच में सहयोग करने तथा जांच अधिकारी द्वारा बुलाए जाने पर उनके समक्ष उपस्थित होने के लिए भी कहा है। अगली सुनवाई 23 मार्च को मुकर्रर की है।
hin_Deva hin_Deva